
V E N D I M
Nr. 327, datë 12.7.1999

PËR DHËNIEN E FONDEVE BUXHETORE PËR SKEMËN E TRAJTIMIT
ME STREHIM TË FUNKSIONARËVE POLITIKË DHË TË 
NËPUNËSVE CIVILË TË ADMINISTRATËS SË LARTË 
SHTETËRORE

Në mbështetje të nenit 100 të Kushtetutës, të nenit 12 të ligjit nr. 8095 datë 21.3.1996 “Për shërbimin civil në Republikën e Shqipërisë” dhe ligjit nr. 8439, datë 29.12. 1998 “Për Buxhetin e shtetit të vitit 1999”, me propozimin e Ministrisë së Financave, Këshilli i Ministrave

V E N D O S I:

1. Nga fondi rezervë i Këshillit të Ministrave të përdoren 150 000 000 (njëqind e pesëdhjetë milionë) lekë për skemën e trajtimit me strehim të funksionarëve politikë dhe të nëpunësve civilë të administratës së lartë shtetërore.
2. Ky fond të transferohet në Bankën e Kursimeve, e cila ngarkohet për zbatimin e rregullave në përputhje me kriteret, termat dhe procedurat e përfitimit të kredisë të përcaktuara në vendimin e Këshillit të Ministrave nr. 102, datë 5.3.1999  “Për trajtimin me strehim të funksionarëve politikë dhe të nëpunësve civilë të administratës së lartë shtetërore”.
Ky vendim hyn në fuqi menjëherë.

